मेडिकल कैंप में 200 लोगों की जांच
लुधियाना। | संतनगर इलाके में कमलावती चेरिटेबल ट्रस्ट द्वारा मुफ्त मेडिकल चेकअप कैंप लगाया गया। इस दौरान जनरल चेकअप के अलावा ब्लड शुगर की जांच की गई। ट्रस्ट के प्रधान डॉ. अजय मोहन शर्मा और चेयरमैन कपिल शर्मा ने बताया कि उनकी संस्था द्वारा जरूरतमंदों की सेवा के लिए हर महीने ऐसा कैंप लगाया जाता है। कैंप में करीब 200 लोगों की जांच कर बहुत से मरीजों को दवाइयां भी मुफ्त दी गईं। इस मौके पर डॉ. गौरव सचदेवा, डॉ. राकेश गोयल, विक्की ग्रोवर, रॉकी भाटिया, जगत मोहन शर्मा आदि मौजूद थे। इस दौरान डॉक्टरों ने कैंप में पहुंचे लोगों को अपनी सेहत के प्रति जागरुक रहने की नसीहत भी दी।
hin_Deva hin_Deva